cyanic-selkie/wikianc huggingface dataset:
झलक दिखला जा
अवधारणा
झलक दिखला जा में मशहूर हस्तियां पेशेवर नृत्य भागीदारों के साथ मिलकर विभिन्न नृत्य करती हैं। झलक दिखला जा के पहले चार सीजन सोनी टीवी पर प्रसारित किए गए थे।अपने पांचवें सीजन से कलर्स टीवी पर प्रसारित हो रहा है। शो का प्रारूप यूके में बीबीसी वन पर स्ट्रिक्टली कम डांसिंग शो और डांसिंग विद द स्टार्स स्ट्रिक्टली कम डांसिंग से लिया गया है। अन्य स्पिन-ऑफ़ के विपरीत शो भी पहले से रिकॉर्ड किया गया है। स्पिन ऑफ में, झलक दिखला जा एकमात्र ऐसा है जो इन-हाउस बैंड के साथ लाइव संगीत के बजाय रिकॉर्ड किए गए ट्रैक का उपयोग करता है।" झलक दिखलाजा " जो फिल्म अक्सर(2006) का एक गीत है, जिसे हिमेश रेशमिया ने संगीतबद्ध और गाया है।
हालांकि इस शो में मिश्रित-लिंग जोड़े शामिल हैं, लेकिन दसवें सीज़न में पहली बार समान-लिंग जोड़े दुती चंद और रवीना चौधरी की भागीदारी देखी गई (यह मानते हुए कि नौवें सीज़न में गौरव गेरा ने काल्पनिक चरित्र- चुटकी के रूप में प्रदर्शन किया था )
निकाल देना
यह शो हर सीजन में रविवार को अपना एलिमिनेशन प्रसारित करता है। डेंजर जोन में रहने वाले प्रतियोगी आमने-सामने के दौर में जाते हैं।
सत्र 2
झलक दिखला जा 2 डांस रियलिटी शो झलक दिखला जा का दूसरा सीजन है। इसका प्रीमियर 28 सितंबर 2007 से 15 दिसंबर 2007 तक हुआ।
शामक डावर, उर्मिला मातोंडकर और जीतेंद्र जज थे। मेजबान रोहित रॉय और मोना सिंह थे। प्राची देसाई और दीपक विजेता रहे। प्रतियोगी थे:
सत्र 6
झलक दिखला जा के छठे सत्र की मेजबानी कपिल शर्मा एवं मनीष पॉल ने की। इस सत्र में माधुरी दीक्षित, रेमो डीसूजा तथा करण जौहर ने निरीक्षक की भूमिका निभाई। प्रतियोगिता में भाग लेने वाले उम्मीदवार— कार्यक्रम का अंतिम चरण 14 सितम्बर 2013 को प्रसारित हुआ और दृष्टि धामी एवं सलमान युसुफ खान की जोड़ी विजेता रही।
सत्र 7
झलक दिखला जा का 7 वां सत्र 07 जून 2014 को आरंभ हुआ। कार्यक्रम की मेजबानी रणवीर शौरी तथा दृष्टि धामी ने की। लेकिन कार्यक्रम के चौथे सप्ताह में दृष्टि धामी की जगह मनीष पॉल ने ले ली। रेमो डीसूजा, माधुरी दीक्षित एवं करण जौहर निरीक्षक की भूमिका निभा रहे हैं।
सत्र 8
झलक दिखला जा रीलोडेड ; इसे पहले भी होस्ट रह चुके मनीष पॉल द्वारा होस्ट किया गया है। पिछले सीजन से इस बार जज के रूप में करण जौहर ही झलक में दिखाई देंगे। शाहिद कपूर, लॉरेन गॉटलिब और गणेश हेगड़े इस बार झलक के नये जज हैं।
सत्र 9
नौवां सीजन 30 जुलाई 2016 को शुरू हुआ।
सत्र 10
झलक दिखला जा का दसवां सीजन 3 सितंबर को प्रीमियर हुआ था, 2022 पांच साल के अंतराल के बाद अपनी वापसी करा है।
वापी
वापी (Vapi) भारत के गुजरात राज्य के वलसाड ज़िले में स्थित एक नगर और नगरपालिका है।
विवरण
वापी दमन गंगा नदी के तट पर दक्षिणी गुजरात में स्थित है। यह पारडी तालुका प्रशासन के अंतर्गत आता है। वापी रासायनिक उध्योग के सन्दर्भ मे प्रसिद्ध है। इसके उत्तर मे वलसाड, पश्चिम में दमण, पुर्व में दादरा तथा नगर हवेली और दक्षिण में ऊमरगाव स्थित है। यहाँ एशिया का सबसे विस्तृत लघु तथा मध्यम ओध्योगिक क्षेत्र है, जिनमे रासायणिक उध्योग का बडा दबदबा है। शहर को नाम पास ही में स्थित जल वाव पर पड़ा है। उत्तर मे सुक्ष्म जलवाहिनिया है। वापी पश्चिम रेलवे का महत्वपुर्ण स्टेशन है।
हरडा तडियाल, सल्ट तहसील
हरडा तडियाल, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
व्यंजक
गणित के सन्दर्भ में, जब संकेतों और गणितीय संक्रियाओं का सम्मिलित रूप से नियमपूर्वक उपयोग किया जाता है तो इस तरह से निर्मित वस्तु को व्यंजक (expression) या गणितीय व्यंजक (mathematical expression) कहते हैं। उदाहरण के लिए, नीचे कुछ व्यंजक दिए गए हैं-
बहता जयसिंह, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
वज़ीर अली
सैयद वज़ीर अली (15 सितंबर 1903 - 17 जून 1950) प्रारंभिक भारतीय क्रिकेट में एक प्रमुख व्यक्ति थे। वह दाएं हाथ के बल्लेबाज और मध्यम गति के गेंदबाज थे। वज़ीर ने उन सभी टेस्ट मैचों में खेला जो भारत ने दूसरे विश्व युद्ध से पहले खेलें थे। 1932 में इंग्लैंड के दौरे में, उन्होंने प्रथम श्रेणी मैचों में 1229 रन बनाए और कुल मिलाकर 1725 रन बनाए।
वजीर ने 1935/36 में एक ऑस्ट्रेलियाई इलेवन के खिलाफ दो अनौपचारिक टेस्ट में भारत की कप्तानी की थी। नायडू ने श्रृंखला के पहले दो मैचों में टीम की कप्तानी की और उन मैचों से बाहर हो गए जिनमें वज़ीर ने टीम की कप्तानी की। 1947 में पाकिस्तान की स्वतंत्रता के बाद, वज़ीर पाकिस्तान चले गए और उनका बाकी जीवन गरीबी में बीता।
शिरीषकुमार मेहता
शिरीषकुमार मेहता (28 दिसम्बर, 1926 – 9 सितम्बर, 1942) भारत के एक स्वतन्त्रता सेनानी एवं क्रान्तिकारी थे। शिरीष कुमार ने भारत के स्वतंत्रता संग्राम में अपने पांच साथियों के साथ अपने प्राणों को न्योछावर किया था।
शिरीषकुमार का जन्म नंदूरबार गाँव में हुआ था जो महाराष्ट्र- गुजरात सीमा पर बसा एक छोटा सा गाँव है। नंदुरबार की पहचान एक व्यापारी नगर के तौर पर की जाती है। इसी गांव में एक गुजराती व्यापारी के घर में सन 1926 में शिरीष कुमार का जन्म हुआ था। वे अपने माता-पिता की अकेली संतान थे। बचपन से शिरीष कुमार अपनी माता से स्वतंत्रता संग्राम की कहानियां सुनते थे। ऐसा माना जाता है कि शिरीष कुमार पर आजाद हिंद फौज के संस्थापक के सुभाष चंद्र बोस का अच्छा खासा प्रभाव था। शिरीष कुमार जब 12 साल के थे तभी से वह अपने दादाजी के साथ तिरंगा उठाकर आजादी के आंदोलन में शामिल हो जाते थे।
सन 1942 में भारत छोड़ो आन्दोलन शुरू हुआ। उसके बाद हर गांव में तिरंगा लेकर लोग 'वंदे मातरम', 'भारत माता की जय' का जय घोष लेकर निकल पड़े। 9 मार्च 1942 को नंदुरबार में एक बड़ी रैली निकाली गई। उस रैली में शिरीष कुमार तिरंगा लेकर रैली का नेतृत्व करने लगे। उस समय उनकी उम्र मात्र 16 वर्ष थी। अपनी मातृभाषा गुजराती में घोषणा देने लगे। 'नहीं शमसे' 'नहीं शमसे' निशान भूमि भारतभूनी', भारत माता की जय, वंदे मातरम, उनके अंदर उनके अंदर पूरी तरह से मातृभूमि के लिए एक अलग ही जोश था।
जब रैली शहर के बीचो बीच पहुंची तब अंग्रेज पुलिस अफसर ने रैली पर लाठीचार्ज करने का आदेश दे दिया। लेकिन शिरीष कुमार अपने साथियों के साथ रैली में डटे रहे और भारत माता की जय वंदे मातरम का जयघोष करना जारी रखा। इस बात से अंग्रेज अफसर काफी गुस्से में आ गया, और उसने प्रदर्शन करने वाले लोगों के ऊपर बंदूक तान दी। शिरीष कुमार उन प्रदर्शन करने वालों के आगे खड़े हो गए और अंग्रेज अफसर को बड़े गुस्से में सुनाया। 'अगर तुम्हें गोली मारनी है तो पहले मुझे मारो' और तिरंगा हाथ में लहराते हुए अंग्रेज अफसर के सामने नारा लगाने लगे 'वंदे मातरम -वंदे मातरम' । इससे अंग्रेज अफसर को और गुस्सा आया और उसने शिरीष कुमार के सीने में चार गोलियां मार दी। और उनके साथ में उनके साथी लाल-लाल धनसुख लालवानी, शशिधर केतकर, घनश्याम दास शाह इन इन लोगों को गोली मार कर शहीद कर दिया गया।
एैराडी गूंठ, कांडा तहसील
एैराडी गूंठ, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
इटिक्याल, खानापूर मण्डल
इटिक्याल, खानापूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कसया (तहसील), कुशीनगर
कसया, उत्तर प्रदेश के कुशीनगर जिले की एक तहसील है। कसया नामक कस्बा इसका मुख्यालय है जो कुशीनगर से सटा हुआ है। 'कसया' नाम कुशीनगर में बदल गया है और उसके बाद कसया आधिकारिक तौर पर कुशीनगर नाम के साथ नगरपालिका बन गया जिसके पश्चात कसिया तहसील कुशीनगर तहसील हो गया है और कसया  उचित तौर से कुशीनगर हो गया है। 2011 में हुई भारत की जनगणना के अनुसार इस तहसील में 297 गांव हैं।
इंग्लैंड क्रिकेट टीम का ऑस्ट्रेलिया दौरा 1882-83
1882-83 में इंग्लैंड क्रिकेट टीम ने ऑस्ट्रेलिया और सीलोन का दौरा किया।
इवो ​​ब्लिग की कप्तानी वाली टीम, "ऐशेज को फिर से हासिल करने के लिए" एक खोज पर थी, जो पिछले इंग्लिश सीज़न के दौरान द ओवल में ऑस्ट्रेलिया द्वारा इंग्लैंड की हार के बाद प्रकाशित प्रसिद्ध आरआईपी नोटिस का संदर्भ था।
मूल रूप से, तीन टेस्ट की व्यवस्था की गई थी और इंग्लैंड ने इनमें से दो में पहला हारने के बाद जीत हासिल की थी। हालांकि घटनाओं के वास्तविक क्रम की पूरी तरह से पुष्टि नहीं की गई है, इंग्लैंड के तीसरे टेस्ट जीतने के बाद इवो ब्लिग को किसी तरह एक छोटा कलश दिया गया था, जिसके बारे में माना जाता है कि इसमें जली हुई जमानत की राख है। वह इसे वापस इंग्लैंड ले आया और अब यह लॉर्ड्स क्रिकेट ग्राउंड के संग्रहालय में सबसे प्रसिद्ध प्रदर्शनी है। इंग्लैंड और ऑस्ट्रेलिया तब से इन पौराणिक एशेज का मुकाबला कर रहे हैं।
इस दौरे का "चौथा टेस्ट" मूल श्रृंखला के पूरा होने के बाद "तदर्थ" आयोजित किया गया था। टेस्ट मैच में चार अलग-अलग विकेटों का इस्तेमाल किया गया था, प्रत्येक पारी के लिए एक।
देहरादून छावनी विधानसभा निर्वाचन क्षेत्र, उत्तराखण्ड
देहरादून छावनी विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 102,402 मतदाता थे।
विधायक
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालक्रम
मैं अमर शहीदों का चारण
मैं अमर शहीदों का चारण हिंदी भाषा की एक लोकप्रिय कविता है। इसके रचेता श्रीकृष्ण सरल (1919-2000) हैं। सरल स्वयं को 'शहीदों का चारण' कहते हैं, मध्ययुगीन युग के चारणों के समानांतर जो अपने काव्य से युद्ध के मैदान में सैनिकों को प्राचीन योद्धाओं का स्मरण कराके उनकी तरह वीरता से लड़ने को प्रेरित करते। कविता का विषय देश की आजादी के लिए अपने प्राणों की आहुति देने वाले वीरों के बलिदान को याद करना और उन्हें संजोना है।
रासायनिक संरचना
रासायनिक संरचना (Chemical structure) के निर्धारण का अर्थ रसायनज्ञ  द्वारा आण्विक ज्यामिति निर्दिष्ट करना, और यदि सम्भव हो और आवश्यक हो तो, उसकी इलेक्ट्रॉनिक संरचना भी निर्दिष्ट करना। आणविक ज्यामिति के अन्तर्गत अणु में परमाणुओं की स्थानिक व्यवस्था के साथ-साथ उन परमाणुओं को एक साथ रखने वाले रासायनिक आबन्धों को भी दर्शाया जाता है। आणविक ज्यामिति को संरचना सूत्र तथा आणविक मॉडल के द्वारा निरूपित किया जा सकता है।
केंद्रीय प्रत्यक्ष कर बोर्ड
भारत में प्रत्यक्ष कर से संबंधित सभी मामले 1 जनवरी 1964 से केंद्रीय प्रत्यक्ष कर बोर्ड (सीबीडीटी) को सौंप दिए गए और इसे राजस्व बोर्ड अधिनियम 1963 से अधिकार प्राप्त है। सीबीडीटी वित्त मंत्रालय में राजस्व विभाग का एक हिस्सा है। एक ओर सीबीडीटी भारत में प्रत्यक्ष कर की नीतियों और योजनाओं के लिए आवश्यक निविष्टियां प्रदान करता है वहीं दूसरी ओर यह आयकर विभाग के माध्यम से प्रत्यक्ष कर कानूनों के प्रशासन के लिए जिम्मेदार है।
अध्यक्ष, जो भारत सरकार के पदेन विशेष सचिव होते हैं, सीबीडीटी का प्रमुख होता है। इसके अलावा, सीबीडीटी के छह सदस्य होते हैं, जो भारत सरकार के पदेन अपर सचिव होते हैं। सीबीडीटी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सर्विस, से की जाती है। ये सदस्य आयकर विभाग के शीर्ष प्रबंधन का गठन करते हैं। सीबीडीटी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।
इंडोनेशियाई भाषा
इंडोनेशियाई (इंडोनेशियाई भाषा: Bahasa Indonesia, बहासा इंदोनेसिया) इंडोनेशिया की एकमात्र आधिकारिक और राष्ट्रीय भाषा है। यह मलय भाषा की एक मानक प्रयुक्ति पर आधारित है। मलय एक ऑस्ट्रोनीशियाई भाषा है जो बहुभाषीय इंडोनेशियाई द्वीपसमूह पर सम्पर्क भाषा के रूप में शताब्दियों से विस्तृत रही है। इंडोनेशिया विश्व का चौथी सबसे अधिक जनसंख्या वाला देश है और इस कारण से इंडोनेशियाई विश्व की सर्वाधिक बोली जाने वाली भाषाओं में से एक है। इसे बोलने वाले अधिकांश लोग इसके साथ-साथ अक्सर एक क्षेत्रीय भाषा या स्थानीय उपभाषा सतति भी बोलते हैं।
उत्पत्ति
मलय की जिस उपभाषा पर इंडोनेशियाई आधारित है उसे "रियाउ मलय" भी कहते हैं। अपने नाम के बावजूद वास्तव में यह रियाउ द्वीपसमूह प्रांत की मलय से अधिक मलक्का सलतनत की शास्त्रीय मलय भाषा पर आधारित है। इसे 1928 इंडोनेशिया युवा शपथ में एकीकृत भाषा की घोषणा के बाद, पहली बार 1945 में इंडोनेशिया के स्वतंत्रता की घोषणा के साथ आधिकारिक भाषा के रूप में घोषित किया गया।
सूडान
सूडान, आधिकारिक तौर पर सूडान गणराज्य, उत्तरी पूर्व अफ्रीका में स्थित एक देश है। यह अफ्रीका और अरब जगत का सबसे बड़ा देश है, इसके अलावा क्षेत्रफल के लिहाज से दुनिया का दसवां सबसे बड़ा देश है। इसके उत्तर में मिस्र, उत्तर पूर्व में लाल सागर, पूर्व में इरिट्रिया और इथियोपिया, दक्षिणपूर्व में युगांडा और केन्या, दक्षिण पश्चिम में कांगो लोकतान्त्रिक गणराज्य और मध्य अफ़्रीकी गणराज्य, पश्चिम में चाड और पश्चिमोत्तर में लीबिया स्थित है। दुनिया की सबसे लंबी नदी नील नदी, देश को पूर्वी और पश्चिमी हिस्सों में विभाजित करती है। इसकी राजधानी खार्तूम है।
सितंबर 2020 में, सूडान की संक्रमणकालीन सरकार ने राज्य से अलग धर्म को स्वीकार करने के बाद सूडान संवैधानिक रूप से एक धर्मनिरपेक्ष राज्य बन गया, जिसने 30 साल के इस्लामी शासन और इस्लाम को उत्तरी अफ्रीकी राष्ट्र में आधिकारिक राज्य धर्म के रूप में समाप्त कर दिया।   इसने धर्मत्यागी कानून और सार्वजनिक झड़पों को भी खत्म कर दिया।
सूडान दुनिया के उन गिने-चुने देशों में शामिल है, जहां आज भी 3000 ईपू बसी बस्तियां अपना वजूद बचाए हुए हैं। यूनाइटेड किंगडम से 1956 में स्वतंत्रता प्राप्त करने के बाद सूडान को 17 साल तक चले लंबे गृह युद्ध का सामना करना पड़ा, जिसके बाद अरबी और न्यूबियन मूल की बहुतायत वाले उत्तरी सूडान और ईसाई और एनिमिस्ट निलोट्स बहुल वाले दक्षिणी सूडान के बीच जातीय, धार्मिक और आर्थिक युद्ध छिड़ गया, जिसकी वजह से 1983 में दूसरा गृहयुद्ध शुरू हुआ। इन लड़ाइयों के बीच कर्नल उमर अल बाशिर ने 1989 में रक्तविहिन तख्तापटल कर सत्ता हथिया ली। सूडान ने व्यापक आर्थिक सुधारों को लागू कर वृहदतर आर्थिक विकास दर हासिल की और 2005 में एक नया संविधान के माध्यम से दक्षिण के विद्रोही गुटों को सीमित स्वायत्तता प्रदान करने और 2011 में स्वतंत्रता के मुद्दे पर जनमत संग्रह कराने की बात सहमति बनने के बाद गृहयुद्ध समाप्त किया। प्राकृतिक संसाधन के रूप में पेट्रोलियम और कच्चे तेल से भरे-पूरे सूडान की अर्थव्यवस्था वर्तमान में विश्व की सबसे तेजी से बढ़ती अर्थव्यवस्थाओं में से एक है। जनवादी गणराज्य चीन और रूस सूडान के सबसे बड़े व्यापार भागीदार हैं।
अय्या
अय्या 2012 की भारतीय रोमांटिक कॉमेडी फिल्म है जिसमें रानी मुखर्जी और पृथ्वीराज मुख्य भूमिकाओं में हैं। यह फिल्म मलयालम अभिनेता पृथ्वीराज सुकुमारन की पहली बॉलीवुड फिल्म है। यह सचिन कुंडलकर द्वारा लिखित और निर्देशित था और संयुक्त रूप से अनुराग कश्यप और वायाकॉम 18 द्वारा निर्मित है। ट्रेलर 6 सितंबर 2012 को रिलीज़ किया गया था। फिल्म 12 अक्टूबर 2012 को रिलीज़ हुई थी। अय्या दर्शकों को प्रभावित करने में विफल रही और बॉक्स ऑफिस पर असफल रही।
कहानी
कहानी एक मराठी लड़की मीनाक्षी देशपांडे (रानी मुखर्जी) के साथ एक तमिल कलाकार सूर्या (पृथ्वीराज सुकुमारन) के प्यार में पड़ने की है। वह एक कॉलेज में लाइब्रेरियन है। उसके परिवार में पाँच सदस्य हैं (स्वयं सहित): व्हीलचेयर का उपयोग करने वाली दादी (ज्योति सुभाष) जो अंधे हैं और उनके सोने के दांत हैं, उनके पिता जो एक साथ चार सिगरेट पीते हैं, उनकी मां (निर्मिता सावंत) जो मीनाक्षी की शादी के लिए प्रेरित है, और उसका भाई नाना (अमेय वाघ) जिसका जीवन में एकमात्र प्यार है कुत्ता है। अपने परिवार के पागलपन से बचने के लिए, मीनाक्षी अपने जीवन को सपनों में जीती है। उनके सपनों में एक ही चीज़ है जो वह अपनी पसंदीदा अभिनेत्रियों माधुरी दीक्षित, श्रीदेवी, जूही चावला का नृत्य कर रही हैं और अभिनय कर रही है। उनकी सहकर्मी मैना, जिसका नाम "गागा बाई" (अनीता दाते) है, एक विलक्षण महिला है, जो पॉप स्टार लेडी गागा से प्रेरित अजीब वेशभूषा में कपड़े पहनती है।
मीनाक्षी का परिवार एक योग्य वर की तलाश कर रहा है, लेकिन मीनाक्षी, जो कि अरेंज मैरिज में विश्वास नहीं करती है, अपने राजकुमार की प्रतीक्षा कर रही है और अपने सपनों की शादी चाहती है। जब सूर्या (पृथ्वीराज) प्रवेश करता है। सूर्या एक कला का छात्र है, और जिस क्षण मीनाक्षी उसे देखती है, उसे उसकी छेड़ी हुई त्वचा और उससे निकलने वाली रहस्यमयी खुशबू से प्यार हो जाता है। इस समय तक उसके परिवार ने उसके लिए 'सही आदमी' माधव (सुबोध भावे) ढूंढ लिए हैं और उसकी शादी में भाग ले रहे हैं।
फिल्म के बाकी हिस्सों में माधव मीनाक्षी के बाद भागता है, और मीनाक्षी सूर्या का पीछा करती है। नाना विचित्र परिस्थितियों में मैना से सगाई कर लेता है जब मीनाक्षी अपनी सगाई की तारीख को गायब हो जाती है जब वह सूर्या का पीछा कर रही थी और उसकी अगरबत्ती कारखाने में पहुंचती है। मीनाक्षी को पता चलता है कि सूर्या की खुशबू, जो उसे रोमांचित कर देती थी, कारखाने में शामिल होने के कारण थी। अंत में, मीनाक्षी सूर्या का दिल जीतने में सफल हो जाती है और वे पारंपरिक महाराष्ट्रियन समारोह में सगाई करते हैं।
उत्पादन
प्री-प्रोडक्शन अगस्त 2011 में शुरू हुआ और अक्टूबर 2011 के पहले हफ्ते तक फिल्म की शूटिंग शुरू हो गई। शूटिंग अप्रैल 2012 में समाप्त हुई, और फिल्म 12 अक्टूबर 2012 को रिलीज़ हुई।
नरहर विष्णु गाडगील
परिचय
काका साहेब गाडगीळ का जन्म 10 जनवरी 1896 को मंदसौर के मालागढ़ कस्बे में हुआ था। गाडगील ने 1918 में पुणे के फर्ग्यूसन कॉलेज से स्नातक की उपाधि प्राप्त की, और दो साल बाद कानून में डिग्री प्राप्त की।
भारतीय स्वतंत्रता आंदोलन के दौरान उन्हें लोकमान्य बाल गंगाधर तिलक, महात्मा गांधी, जवाहरलाल नेहरू और वल्लभभाई पटेल ने गाडगिल को प्रभावित किया। वह अपनी कानून की डिग्री प्राप्त करने के तुरंत बाद भारतीय राष्ट्रीय कांग्रेस में शामिल हो गए और राष्ट्रीय स्वतंत्रता आंदोलन में अपनी सक्रिय भागीदारी शुरू कर दी।  भाग लेने के लिए उन्हें सत्तारूढ़ ब्रिटिश सरकार से आठ बार कारावास का सामना करना पड़ा।
राजनैतिक सफर
भारत के स्वतंत्रता-पूर्व दिनों में, गाडगिल ने पूना जिला कांग्रेस कमेटी के अध्यक्ष (1921–25), के रूप कार्य किया। वे 1934 में केंद्रीय विधान सभा (भारतीय ब्रिटिश संसद) के लिए चुने गए। बाद में उन्होंने बॉम्बे राज्य की विधानसभा में कांग्रेस विधायक दल के सचेतक (1935 - 45) के रूप में कार्य किया।
गाडगील 1946 में बॉम्बे राज्य से भारत की संविधान सभा के लिए मनोनीत किए गए। स्वतंत्रता प्राप्ति के उपरांत नेहरू मंत्रिमंडल में 15 अगस्त 1947 से 12 दिसंबर 1950 तक) उन्होंने  देश के पहले ऊर्जा मंत्री के रूप कार्य किया।
केंद्रीय मंत्रिमंडल में अपने पहले वर्ष में, उन्होंने 1947 के भारत-पाकिस्तान युद्ध में भारत की गतिविधियों के एक हिस्से के रूप में कश्मीर में जम्मू के रास्ते पठानकोट से श्रीनगर तक एक सैन्य-कैलिबर सड़क बनाने की परियोजना शुरू की। कैबिनेट मंत्री के रूप में, उन्होंने भाखड़ा, कोयना और हीराकुंड बांधों से संबंधित महत्वपूर्ण विकास परियोजनाओं की शुरुआत की।
गाडगील 1952 के संसदीय चुनावों में पुणे संसदीय सीट से कांग्रेस प्रत्याशी के रूप में लोकसभा के लिए चुने गए। चुनाव बाद वे 1952-55 की अवधि के दौरान कांग्रेस कार्यसमिति के सदस्य चुने गए।
गाडगिल ने (15 सितंबर 1958 से 1 अक्टूबर 1962) तक पंजाब के राज्यपाल के रूप में कार्य किया और फिर बाद में उन्होंने (1964 से 1966) तक, सावित्रीबाई फुले पूना विश्वविद्यालय, के कुलपति के रूप में कार्य किया।
12 जनवरी 1966 को पूना विश्वविद्यालय के कुलपति के रूप में उन्होंने इस दुनिया को अलविदा कह दिया।
उनकी राजनीतिक विरासत उनके पुत्र पीढ़ी विट्ठलराव गाडगिल ने संभाली। जो 1980, 1984, 1989 के संसदीय चुनावों में कांग्रेस प्रत्याशी के रूप में पुणे लोकसभा क्षेत्र से सांसद चुने गए, और उनके पोते अनंत गाडगिल वर्तमान में महाराष्ट्र प्रदेश कांग्रेस कमेटी के प्रवक्ता हैं।
मोड़
मोड़ नागेश कुकुनूर द्वारा निर्देशित २०११ की एक हिंदी फिल्म है। आयशा टाकिया और रणविजय सिंह फिल्म में मुख्य भूमिकाओं में हैं, जबकि रघुवीर यादव, तन्वी आज़मी और अनंत महादेवन ने फ़िल्म में सहायक भूमिकाएं निभाई हैं। यह फिल्म ३० सितम्बर २०११ को रिलीज़ हुई थी। तपस रेलिया ने फिल्म में संगीत दिया है।
ऊटी में फिल्माई गई इस फ़िल्म की कहानी टाकिया द्वारा अभिनीत अनन्या पर केंद्रित है, जिसकी मुलाकात एक दिन अपने पुराने मित्र से होती है, और वे दोनों प्यार में पड़ जाते हैं, लेकिन बाद में उसे पता चलता है कि वह व्यक्ति वास्तव में उसका पुराना दोस्त नहीं, बल्कि कोई और है। फिल्म को समीक्षकों से नकारात्मक प्रतिक्रियाएं प्राप्त हुई, और बॉक्स ऑफिस पर इसने कुल ५१ लाख रूपये की कमाई की।
संक्षेप
अनन्या (आयशा टाकिया) एक २५ वर्षीय महिला है, जो दक्षिणी भारत के नीलगिरि जिले में गंगा नामक एक खूबसूरत हिल स्टेशन में अपने पिता अशोक महादेव (रघुवीर यादव) और चाची गायत्री गर्ग (तन्वी आज़मी) के साथ रहती है। अशोक स्थानीय किशोर कुमार फैन क्लब के प्रमुख हैं, जबकि गायत्री एक रेस्तरां चलाती हैं। अनन्या की मां ने अपने सपने पूरे करने के लिए कई वर्ष पहले घर छोड़ दिया था, और अशोक अभी भी उसके वापस लौटने का इंतजार कर रहा है। एक स्थानीय दुकानदार, गंगाराम, जो उन्हें पैसे उधर देता है, अनन्या के प्यार में है।
दोनों कुछ दिन एक साथ घूमते हैं, और अनन्या धीरे धीरे उसे पसंद करने लगती है, जबकि वह अपने लेनदार गंगाराम और आरके कंस्ट्रक्शंस से बढ़ते दबाव से निपटने का प्रयास करती है। आरके कंस्ट्रक्शंस एक स्थानीय निर्माता हैं, जो क्षेत्र में एक रिसॉर्ट बनाना चाहते हैं। आखिरकार, अनन्या और एंडी प्यार में पड़ जाते हैं। हालांकि, अनन्या की दुनिया एक झटके में बिखर जाती है, जब उसे पता चलता है कि असली एंडी की मृत्यु तो कई साल पहले ही हो गई थी, और वह आदमी जो एंडी बनकर उससे मिलता है, वास्तव में स्थानीय मानसिक संस्थान से भागा एक कैदी है। आगे की फिल्म अपनी विपत्तियों से निपटने, और एंडी का प्रतिरूपण करने वाले व्यक्ति की सच्चाई का पता लगाने के अनन्या के प्रयासों के बारे में है।
संगीत
फिल्म के लिए संगीत तपस रेलिया ने कंपोज़ किया है।
परिणाम
मोड़ ने अपने पहले हफ्ते में ४१ लाख रुपये का व्यापर किया, और इसकी कुल कमाई ५१ लाख रुपये रही। फिल्म को अधिकांश आलोचकों से नकारात्मक प्रतिक्रियाऐं प्राप्त ही। कोईमोई.कॉम की कोमल नाहता ने इसे एक स्टार देते हुए लिखा कि, "मोड़ टिकट खिड़कियों पर बिलकुल स्कोर नहीं कर पाएगी"। प्रमुख बॉलीवुड पोर्टल मूवी टॉकीज ने कहा, "मोड़, नगेश कुकुनूर की अच्छी फिल्मों में नहीं है"।
एंटोनी लेवोज़ियर
एन्टोनी लौरेनट लेवोयसियर (Antoine Laurent Lavoisier), ; सन् १७४३-१७९४), वह एक फ्रांसीसी अभिजात और रसायनज्ञ थे जो 18वीं शताब्दी की रासायनिक क्रान्ति के केंद्र में थे और जिनका रसायन विज्ञान का इतिहास और जीवविज्ञान का इतिहास दोनों पर बड़ा प्रभाव था। यह आम तौर पर स्वीकार किया जाता है कि रसायन विज्ञान में लाव्वाज़्ये की महान उपलब्धियाँ मुख्य रूप से विज्ञान को गुणात्मक से मात्रात्मक में बदलने से उत्पन्न होती हैं। लाव्वाज़्ये को दहन में ऑक्सीजन की भूमिका की खोज के लिए सबसे अधिक जाना जाता है। उन्होंने ऑक्सीजन (1778) और हाइड्रोजन (1783) को पहचाना और नाम दिया। उन्होंने ऑक्सीजन (1778) और हाइड्रोजन (1783) को पहचाना और नाम दिया। लाव्वाज़्ये ने मीटरी पद्धति के निर्माण में मदद की, तत्वों की पहली विस्तृत सूची लिखी, और रासायनिक नामकरण में सुधार करने में मदद की। उन्होंने सिलिकॉन (1787) के अस्तित्व की भविष्यवाणी की और पाया कि, हालांकि पदार्थ अपना रूप या आकार बदल सकता है, इसका द्रव्यमान हमेशा समान रहता है।
परिचय
लावासिये का जन्म पैरिस के एक धनी व्यापारी परिवार में हुआ था, इन्होंने कॉलेज माज़ारें में कानून के साथ साथ गणित, खगोलिकी तथा वनस्पति विज्ञान और रसायन शास्त्र की शिक्षा पाई।
रसायन शास्त्र में अत्यधिक आकर्षण के कारण आपने कानून का धंधा छोड़कर, अपने जीवन का उद्देश्य वैज्ञानिक अनुसंधान बनाया तथा सन् १७६५ में फ्रांस की वैज्ञानिक परिषद् में अपना प्रथम लेख उपस्थित किया। इसी परिषद् से, सन् १७६६ में एक बड़े नगर की सड़कों को प्रकाशित करने की सर्वोत्तम रीति पर लेख लिखकर, एक स्वर्णपदक प्राप्त किया। इसके पश्चात् दो वर्ष तक ये फ्रांस के भौमिकीय सर्वेक्षण में लगे रहे और सन् १७६८ में फ्रांस देश का प्रथम भूवैज्ञानिक मानचित्र तैयार किया। इसी वर्ष आप वैज्ञानिक परिषद् के सहकारी सदस्य नामांकित हुए।
लाव्वाज़्ये को आधुनिक रसायन का जन्मदाता माना जाता है। रसायन के क्षेत्र में इनका वही स्थान है जो भौतिकी के क्षेत्र में न्यूटन का है। दो हजार वर्ष से यह विश्वास चला आता था कि जल को पृथ्वी में परिवर्तित किया जा सकता है। सन् १७७० में लव्वाज़्ये ने अपने उन प्रयोगों तथा उनके फलों का वर्णन किया, जिनसे यह विश्वास मिथ्या सिद्ध हो गया। पाँच वर्षों तक लगातार विविध प्रयोग कर इन्होंने खोज निकाला कि वायु दो गैसों का मिश्रण है। इनमें से एक का नाम 'ऑक्सीजन' इन्हीं का दिया हुआ है। आपने दिखाया कि वस्तुओं के जलने के लिए ऑक्सीजन की आवश्यकता होती है तथा साँस लेने में भी यही गैस काम आती है। इस प्रकार आपने सिद्ध किया कि दहन और श्वसन मुख्यतया एक ही प्रकार की प्रक्रियाएँ हैं तथा वायु के ऑक्सीजन के साथ धातुओं के संयोग से धातुभस्में बनती हैं। सन् १७८३ में आपने घोषणा की कि जल हाइड्रोजन और ऑक्सीजन का यौगिक है। तत्व ऐसे पदार्थ माने जाते थे जिनसे संसार के अन्य सब पदार्थ बने हैं, किंतु वे स्वयं किसी अन्य पदार्थ से नहीं बनते। इस प्रकार यह परंपरागत धारणा कि जल एक तत्व है, टूट गई। लाव्वाज़्ये ने रासायनिक तत्वों की सूची सर्वप्रथम तैयार की। आपने अन्य वैज्ञानिकों के सहयोग से पदार्थों के रासायनिक नाम रखने की एक पद्धति भी तैयार की, जिसका उपयोग अभी भी होता है। लाव्वाज़्ये ने स्वयं तथा अन्य रसायनज्ञों, जैसे ब्लैक, प्रीस्टलि, कैवेंडिश आदि, द्वारा किए गए प्रयोगों से प्राप्त ज्ञान का संकलन कर, एक नए रसयनशास्त्र की रूपरेखा तैयार की, जिसने शनै: शनै: आधुनिक रसायन का रूप लिया। आपने रसायन आदि विषयों पर कई उत्कृष्ट ग्रंथ लिखे हैं।
लाव्वाज़्ये ने पैरिस के सार्वजनिक जीवन में भी महत्व के काम किए। राजनीति में इनके विचार उदार थे। उस समय के फ्रांस में, वे सामाजिक सुधार को आवश्यक स्वीकार करते थे, किंतु इस उद्देश्य की पूर्ति के लिए अवैधानिक उपाय अपनाने के पक्ष में वे न थे। सरकार को सहायता पहुँचाने के उद्देश्य से अस्पताल, जेल आदि से संबंधित अनेक प्रश्नों पर आपने विस्तृत जाँचें की। आप उन महान वैज्ञानिकों में से सर्वप्रथम थे जिन्होंने अपने जीवन का बड़ा भाग राष्ट्र की सेवा में समर्पित किया है। किंतु ये फ्रांस में राज्यक्रांति के दिन थे और क्रांति के विचारों का ही यह फल था कि सन् १७६८ में राज्य के मुख्य इजारेदार नियुक्त होने पर यद्यपि आपने लगानबंदी में महत्व के सुधार किए थे, फिर भी उनका यही पद सन् १७९३ में गिलोटीन पर उनके प्राण लिए जाने का कारण हुआ। इस दु:खद घटना के दूसरे दिन प्रसिद्ध गणितज्ञ तथा खगोलज्ञ, जोसेफ़ लुई लाग्रांज़, ने कहा था उस सिर को काटने में केवल एक पल लगा, जिसके सदृश अन्य सौ वर्ष में भी पैदा न होगा।
मानवतावादी मनोविज्ञान
मानवतावादी मनोविज्ञान (Humanistic psychology) एक मनोवैज्ञानिक दृष्टिकोण है २०वीं शताब्दी के मध्य में प्रसिद्ध हुआ। यह सिद्धान्त सिग्मुंड फ़्रोइड के मनोविश्लेषण सिद्धान्त तथा बी एफ स्किनर के व्यवहारवाद के जवाब में सामने आया।
परिचय
व्यक्तित्व के अध्ययन के लिए मनोवैज्ञानिकों ने कई सिद्धान्तों को प्रतिपादित किया है। बीसवीं शताब्दी में व्यक्तित्व अध्ययन सम्बन्धी विचार, तीन महत्त्वपूर्ण सिद्धान्तों के रूप में सामने आये।
मानवतावादी सिद्धान्त की व्याख्या अन्य सिद्धान्तों से बिल्कुल ही भिन्न प्रकार से की गई है। इस सिद्धान्त में विशेष रूप से यह माना जाता है कि व्यक्ति मूल रूप में अच्छा एवं आदरणीय होता है और यदि उसकी परिवेशीय दशाएं अनुकूल हों तो वह अपने शीलगुणों (ट्रेट्स) का सकारात्मक विकास करता है। यह सिद्धान्त वैयक्तिक विकास, स्व का परिमार्जन, अभिवृद्धि, व्यक्ति के मूल्यों एवं अर्थों की व्याख्या करता है। इस सिद्धान्त के प्रतिपादक अब्राहम मास्लो थे।
मास्लो का जन्म रूढ़िवादी जैविस परिवार में न्यूयार्क में हुआ। उन्होंने कोलम्बिया विश्वविद्यालय से सन् 1934 में मनोविज्ञान विड्ढय में पीएच.डी. की उपाधि प्राप्त की। 'मानवतावादी मनोविज्यान' नामक इस सिद्धान्त के विकास में अस्तित्ववादी मनोविज्ञान का भी योगदान है। अस्तित्ववाद एवं मानवतावाद दोनों व्यक्ति की मानवीय चेतना, आत्मगत अनुभूतियां एवं उमंग तथा व्यक्तिगत अनुभवों की व्याख्या करते हो और उसे विश्व से जोड़ने का प्रयत्न करते हैं। मास्लो के इस सिद्धान्त में यह धारणा है कि अभिप्रेरणाएं समग्र रूप से मनुष्य को प्रभावित करती है। इसी धारणा के आधार पर मास्लो ने प्रेरणा के पदानुक्रम सिद्धान्त को प्रतिपादित किया।
मानवतावादी सिद्धान्त के मनोवैज्ञानिकों ने मानव व्यवहार एवं पशु व्यवहार में सापेक्ष अंतर माना है। ये व्यवहारवाद का इसलिए खण्डन करते हैं कि व्यवहारवाद का प्रारम्भ ही पशु व्यवहार से होता है। मास्लो एवं उनके साथियों ने मानव व्यवहार को सभी प्रकार के पशु व्यवहारों से भिन्न माना। इसलिए उन्होंने पशु व्यवहार की मानव व्यवहार के साथ की समानता को अस्वीकार किया। उन्होंने मानव व्यवहार को समझने के लिए पशुओं पर किये जाने वाले शोध कार्यों का खण्डन किया क्योंकि पशुओं में मानवोचित गुण जैसे आदर्श, मूल्य, प्रेम, लज्जा, कला, उत्साह, रोना, हंसना, ईर्ष्या, सम्मान तथा समानता नहीं पाये जाते। इन गुणों का विकास पशुओं में नहीं होता और विशेष मस्तिष्कीय कार्य जैसे कविता, गीत, कला, गणित आदि कार्य नहीं कर सकते। मानवतावादियों ने मानवीय व्यवहार की व्याख्या में मानव के अंतरंग स्वरूप पर विशेष बल दिया। उनके अनुसार व्यक्ति का एक अंतरंग रूप है जो कुछ मात्रा में उसके लिए स्वाभाविक, स्थाई तथा अपरिवर्तन्यील है। इसके अतिरिक्त उन्होंने मानव की सृजनात्मक क्रियाओं को व्यिष्ट क्रियाएं माना है। मास्लो तथा अन्य मानवतावादियों का यह विचार है कि अन्य सिद्धान्तों में मनोवैज्ञानिकों द्वारा मनुष्य के व्यवहार का अध्ययन करने में किसी ऐसे पक्ष का वर्णन नहीं किया, जो पूर्ण स्वस्थ मानव के प्रकार्य, जीवन पद्धति और लक्ष्यों का वर्णन कर सके। मास्लो का यह विश्वास था कि मानसिक स्वास्थ्य का अध्ययन किए बिना व्यक्ति की मानसिक दुर्बलताओं का अध्ययन करना बेकार है। मास्लो (1970) ने कहा कि केवल असामान्य, अविकसितों, विकलांगों तथा अस्वस्थों का अध्ययन करना केवल ‘विकलांग’ मनोविज्ञान को जन्म देना है। उन्होंने मनोवैज्ञानिक रूप से स्वस्थ एवं स्व-वास्तवीकृत व्यक्तियों के अध्ययन पर अधिक बल दिया। अतः मानवतावादी मनोविज्ञान में ‘आत्मपरिपूर्ण (Self-fulfillment) को मानव जीवन का मूल्य माना है।
इन्हें भी देखें
मनोविज्ञान
माघ कृष्ण षष्ठी
यह विक्रम संवत के ग्यारहवें मास माघ की छठी और इसके पहले पक्ष कृष्ण पक्ष की छठी तिथि है।
हिल्डे होल्गर
हिल्डे होल्गर एक ऑस्ट्रियाई नर्तकी थी। वह नाज़ी उत्पीड़न छोड़कर मुंबई भाग गई।  भारत के विभाजन के बाद वह लंदन चली गईं।  वहाँ उसे विकलांग छात्रों को प्रसिद्धि शिक्षण नृत्य मिला।  अपने बेटे को, जिसमें डाउन सिंड्रोम था।  उसने पचास साल से कैमडेन में नृत्य सिखाया।
जावर खंडवा
जावर मध्यप्रदेश के पूर्व निमाड़ में  खंडवा जिले से 16 किलोमीटर की दूरी पर स्थित हैं...यह निमाड़ के प्रमुख संत श्री 1008 सिंगाजी महाराज के मंदिर पहुचने के लिए महत्वपूर्ण स्थान हैं  एवं सुप्रसिद्ध पर्यटन स्थल हनुवंतिया ( जिसे मध्यप्रदेश सरकार द्वारा मिनी गोवा की श्रेणी दी गयी है ) तक पहूंचने का सबसे निकटतम स्थान एवं रेलवे स्टेशन हैं ,जावर  रेलवे स्टेशन को प्रायः तलवड़िया जंकशन के नाम से जाना जाता हैं
जन्म नियंत्रण
गर्भावस्थाभ्रूण या गर्भ का गर्भा स्थान (Womb) से भ्रूण जीवनक्षमता प्राप्ति जीवित रहने में सक्षम हो, बाहर निकलना या जबरन निकालना गर्भपात कहलाता है। एक गर्भपात सहज रूप से हो सकता है, जिस स्थिति में इसे अक्सर गर्भ विफलता कहा जाता है। यह जानबूझकर किया जा सकता है जिस के कारण इसे कृत्रिम गर्भपात के रूप में जाना जाता है। शब्द गर्भपात सबसे सामान्यतः मानव गर्भधारण के कृत्रिम गर्भपात को संदर्भित करता है। भ्रूण के अपने दम पर जीवित रहने में सक्षम हो पाने के बाद समान प्रक्रिया को चिकित्सकीय रूप से एक "गर्भावस्था की देर से समाप्ति" के रूप में जाना जाता है।
आधुनिक आयुर्विज्ञान में कृत्रिम गर्भपात के लिए दवाओं या शल्य चिकित्सा पद्धतियों का उपयोग करती है। मिफेप्रिस्टोन और प्रोस्टाग्लैंडीन दो ऐसी दवाएँ हैं जो पहली तिमाही में शल्य चिकित्सा पद्धतियों के जितनी ही प्रभावी हैं। हालांकि दवाओं का प्रयोग दूसरी तिमाही में प्रभावी हो सकता है, शल्य चिकित्सा पद्धतियों से दुष्प्रभाव होने का कम जोखिम प्रतित होता है। गर्भनिरोध, जिसमें गोली और अंतर्गर्भाशयी उपकरण शामिल है, गर्भपात के तुरंत बाद शुरू किया जा सकता है। जब स्थानीय कानून द्वारा अनुमति दी गई हो तो विकसित दुनिया में दवा में सबसे सुरक्षित प्रक्रियाओं के बीच#सुरक्षित| रहने का गर्भपात का एक लंबा इतिहास रहा है। सरल गर्भपात से न तो दीर्घकालिक मानसिक स्वास्थ्य या शारीरिक स्वास्थ्य की समस्याएँ होती हैं। विश्व स्वास्थ संगठनअनुशंसा करता है कि सुरक्षित और कानूनी गर्भपात का यह समान स्तर विश्व स्तर पर सभी महिलाओं के लिए उपलब्ध हो। हालांकि, विश्व स्तर पर प्रति वर्ष असुरक्षित गर्भपात के कारण लगभग 47,000 मातृ मृत्यु होती हैं और 50 लाख अस्पताल में दाखिले होते हैं।
हर साल विश्व स्तर पर अनुमानित 4 करोड़ 40 लाख गर्भपात किए जाते हैं, जिनमें से आधे से थोड़े कम असुरक्षित रूप से कराए जाते हैं। 2003 और 2008 के बीच गर्भपात की दरों में बहुत कम बदलाव आया है, जबकि पिछले दशक में परिवार नियोजन और गर्भनिरोध के संबंध में शिक्षा तक पहुंच बेहतर होने से यह कम होते रहे हैं।, विश्व के चालिस प्रतिशत महिलाओं को कानूनी कृत्रिम गर्भपात तक "कारण के संबंध में बिना किसी प्रतिबंध के" तक पहुंच थी। लेकिन, गर्भावस्था की अवधि के अनुसार इसकी कुछ सीमाएं हैं।
कृत्रिम गर्भपात का लंबा इतिहास है। इन्हें विभिन्न तरीकों से निष्पादित किया जाता है, जिसमें हर्बल दवाएं, तेज उपकरणों के प्रयोग,शारीरिक आघात और प्राचीन समय से अन्य पारंपरिक तरीकों का उपयोग शामिल है। गर्भपात से संबंधित कानून, कि कितने समय में वे निष्पादित किए जाते हैं, और उनके सांस्कृतिक और धार्मिक स्थिति के अनुसार दुनिया भर में बहुत कुछ भिन्नता होती है। कुछ संदर्भों में, गर्भपात विशिष्ट परिस्थितियों जैसेकौटुम्बिक व्यभिचार, बलात्कार, भ्रूण के साथ समस्याएं, या सामाजिक आर्थिक कारकों या मां के स्वास्थ्य के लिए जोखिम के आधार पर कानूनन वैध है। विश्व के कई हिस्सों में नैतिक,  गर्भपात के नैतिक, और कानूनी मुद्दों पर प्रमुख रूप से सार्वजनिक विवाद होता है। जो लोग गर्भपात के विरुद्ध हैं, वे आम तौर पर यह कहते हैं कि भ्रूण या गर्भ एक इंसान है जिसे जीवन के अधिकार प्राप्त है और वे गर्भपात की तुलना हत्या से कर सकते हैं।  जो लोग गर्भपात अधिकारों का समर्थन करते हैं, वे एक महिला के अपने शरीर से संबंधित मामलों को तय करने के अधिकार को महत्व देते हैं और साथ ही साथ आम तौर पर मानवाधिकारों पर ज़ोर देते हैं।
माघ कृष्ण पंचमी
यह विक्रम संवत के ग्यारहवें मास माघ की पाँचवीं और इसके पहले पक्ष कृष्ण पक्ष की पाँचवीं तिथि है।
वीर महान
ऋंकू सिंह राजपूत (जन्म 8 अगस्त 1988) भारत के कुश्ती के पैशेवर खिलाड़ी एवं बेसबॉल के भी पूर्व पैशेवर खिलाड़ी हैं। उनका रिंग नाम वीर महान हैं।
क्लाढूंगा
यह उत्तराखंड का एक गांव है। जिसका उल्लेख जिम कार्बेट की पुस्तक कुमाऊं के नरभक्षी में है। कृपया इसे जिम कार्बेट का निवास स्थान कालाढूंगी को न समझे। यह हल्द्वानी के पास कालाढूंगी नही है। यह टनकपुर के पास माँ पूर्णागिरि पर्वत के पास बसे गांव चुका और थाक गांव के पास है।
पोडा कोठार, रानीखेत तहसील
पोडा कोठार, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
तुम मिले
तुम मिले वर्ष २००९ की रोमांटिक व आपदा आधारित फ़िल्म है, जिसका निर्देशन कुणाल देशमुख ने किया है । फ़िल्म वर्ष २००५ को मुंबई में हुए मानसूनी बाढ़ के विषय पर है, जिसमें एक तलाकशुदा युवा दंपत्ति फंसते है, जिसकी भूमिका इमरान हाशमी और सोहा अली खान ने निभायी है ।
कालाढूंगा
कालाढूंगा उत्तराखंड का एक गांव है। जिसका उल्लेख जिम कार्बेट ने अपनी पुस्तक कुमाऊं के नरभक्षी में किया है। परन्तु विशेष बात ये है कि ये जिम कार्बेट के निवास वाला गांव हल्द्वानी की कालाढूंगी नही है। बल्कि यह टनकपुर के पास माँ पूर्णागिरि मन्दिर के पास चुका गांव व थाक गांव के पास स्थित गांव है।
लोदिया भागलपुर गाँव, लखीसराय (लखीसराय)
लोदिया भागलपुर लखीसराय, लखीसराय, बिहार स्थित एक गाँव है।
ओलिया गांव, कांडा तहसील
ओलिया गांव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
पटलीय प्रवाह
तरल गतिकी में, पटलीय प्रवाह (laminar flow) उस प्रवाह को कहते हैं जिसमें तरल, पतली-पतली पट्टियों के रूप में प्रवाहित होते हुए माना जा सकता है। इसे स्तरीय प्रवाह भी कहते हैं और तरल के ये 'स्तर' आपस में बहुत कम या नहीं के बराबर मिश्रित होते हैं।
अल्प वेग पर तरल की गति पटलीय होती है जबकि अधिक वेग पर अपटलीय या प्रक्षुब्ध प्रवाह (turbulant flow)। पटलीय गति में प्रवाह की दिशा के लम्बवत कोई गति नहीं होती, न ही इस गति में भंवर धाराएँ होतीं हैं।
बहता खास, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
अर्जेंटीना का ध्वज
अर्जेंटीना का ध्वज अर्जेंटीना का राष्ट्रीय ध्वज है।
हाइड्रो़जन सल्फाइड
यह हाइड्रोजन और सल्फर के रासायनिक संयोग से बना सह संयोजी बंधन वाला अकार्बनिक योगिक है।
पितौनिझिया गाँव, गोगरी (खगड़िया)
पितौनिझिया गोगरी, खगड़िया, बिहार स्थित एक गाँव है।
इटिक्याल, लक्सेट्टिपेट मण्डल
इटिक्याल, लक्सेट्टिपेट मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
2010 इस्लामी एकता खेल
द्वितीय इस्लामिक एकता खेल: Second Islamic Solidarity Games; 9 से 25 अप्रैल 2010 को ईरान में आयोजित एक अंतरराष्ट्रीय खेल आयोजन होने जा रहा था। लेकिन मेज़बान देश सऊदी अरब और ईरान के बीच विवाद के कारण खेल रद्द कर दिया गया था।
मूल कारण
ईरान ने सूचित किया था की फारस की खाड़ी शब्द के इस्तेमाल पर विवाद के कारण निलंबित कर दिया था। जिसका मूल कारण था सऊदी अरब और अन्य अरब देशों ने साहित्य तथा पदको पर "फारस की खाड़ी" शब्द का इस्तेमाल करने से इंकार कर दिया था जिस पर ईरान ने असहमति व्यक्त की जो द्वितीय इस्लामिक एकता खेल रद्द कर दिया था।
फल्द्वाडी, रानीखेत तहसील
फल्द्वाडी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
औलानी, कांडा तहसील
औलानी, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
येती एयरलाइंस फ्लाइट ६९१
येती एयरलाइंस फ्लाइट ६९१ एक साधारण यात्री वाहक विमान था जो नेपाल के काठमांडू शहर के त्रिभुवन अन्तर्राष्ट्रीय विमानक्षेत्र से उठा था।
प्रक्षुब्ध प्रवाह
तरल गतिकी के सन्दर्भ में, प्रक्षुब्ध प्रवाह (turbulent flow) वह प्रवाह है जिसमें तरल के कण प्रवाह की दिशा के लम्बवत भी गति करते हैं। अर्थात प्रक्षुब्ध गति पटलीय नहीं होती। प्रक्षुब्ध प्रवाह प्रायः तब होता है जब प्रवाह की दिशा में तरल का वेग अधिक हो।
पदरौना (तहसील), कुशीनगर
यह तहसील कुशीनगर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 560 गांव हैं।
मास्लो पिरामिड
मास्लो पिरामिड या मास्लो का आवश्यकता पदानुक्रम (hierarchy of needs) अब्राहम मास्लो द्वारा प्रतिपादित एक मनोवैज्ञानिक सिद्धान्त है जो उन्होने 'ए थिअरी ऑफ ह्यूमन मोटिवेशन' नामक अपने ग्रन्थ में १९५४ (1954)में प्रस्तुत किया था। मैसलो वह प्रथम मनोवैज्ञानिक है, जिसने "आत्मसिद्धि" प्रत्यय का अध्ययन किया। सिद्धान्त न केवल मनोविज्ञान के क्षेत्र में, बल्कि विज्ञापन के क्षेत्र में भी प्रसिद्ध हुआ। मनुष्य की आवश्यकताएं असीमित हैं अपने इस सिद्धान्त में मास्लो ने मानव आवश्यकताओं के कई स्तर बताये जो ये हैं- 1 व्यक्तिगत आवश्यकता:-A दैहिक आवश्यकता, B सुरक्षा आवश्यकता । 2 सामाजिक आवश्यकता:-A समबद्धता एवं स्नेह की आवश्यकता, B सम्मान की आवश्यकता । 3 बौद्धिक आवश्यकता:-A आत्मसिद्धि की आवश्यकता । (उपर्युक्त 1 को निम्न स्तरीय, व 2,3 को उच्च स्तरीय आवश्यकता भी कहते हैं।) उन्‍होंने कहा कि मानव का अभिप्रेरण (मोटिवेशन) इसी क्रम में गति करता है। अर्थात मूलभूत आवश्यकताओं के पूरा होने पर ही उच्चस्तरीय आवश्यकताएँ जन्म लेतीं हैं।
मास्लो का सिद्धान्त उनकी १९५४ में रचित पुस्तक 'मोटिवेशन एण्ड पर्सनालिटी' में अपने पूर्ण रूप में सामने आया। यद्यपि यह आवश्यकताओं का यह पदानुक्रम अब भी समाजशास्त्रीय अनुसंधान, प्रबन्धकीय प्रशिक्षण आदि में बहुत महत्व रखता है, फिर भी बहुत सीमा तक इसका स्थान स्नेह सिद्धान्त (attachment theory) ने ले लिया है।
केंद्रीय उत्पाद एवं सीमा शुल्क बोर्ड
केंद्रीय उत्पाद एवं सीमा शुल्क बोर्ड (सीबीईसी) भारत सरकार के वित्त मंत्रालय के अधीन राजस्व विभाग का एक हिस्सा है। यह लेवी और केंद्रीय उत्पाद शुल्क व सीमा शुल्क की वसूली से संबंधित नीतियां तैयार करता है। साथ ही सीबीईसी के अधिकार क्षेत्र में आने वाले प्रशासन से संबंधित तस्करी की रोकथाम और सीमा शुल्क, केंद्रीय उत्पाद शुल्क और नारकोटिक्स से संबंधित मामले देखता है। बोर्ड कस्टम हाऊसेज, केंद्रीय उत्पाद शुल्क आयुक्तालय और केंद्रीय राजस्व नियंत्रण प्रयोगशाला सहित अपने अधीनस्थ संगठनों का प्रशासनिक प्राधिकरण है।
अध्यक्ष, जो कि भारत सरकार के पदेन विशेष सचिव होते हैं, सीबीईसी का प्रमुख होता है। इसके अलावा, सीबीईसी में पांच सदस्य होते हैं, जो भारत सरकार के पदेन अपर सचिव होते हैं। सीबीईसी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सेवा, से की जाती है। ये सदस्य केंद्रीय उत्पाद एवं सीमा शुल्क विभाग के शीर्ष प्रबंधन का गठन करते हैं। सीबीईसी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।
बाहरी कड़ियाँ
https://web.archive.org/web/20110427131650/http://bharat.gov.in/sectors/finance/excise_customs.php
नरूतो (सीज़न 8)
नारुतो एनीमे सीरीज़ का आठवां सीज़न हयातो डेट द्वारा निर्देशित है, और पिय्रोट और टीवी टोक्यो द्वारा निर्मित है। मासाशी किशिमोतो की मंगा श्रृंखला के आधार पर, इस सीज़न में नरुतो को अलग अलग मिशन्स पर भेजा जाता है। टीवी टोक्यो पर यह सीज़न 31 मई 2006 से 7 दिसंबर 2006 तक चला।
इस सीज़न का जापानी ओपनिंग थीम गाना री:मेम्बर जिसे फ्लो ने गया है एपिसोड 203 तक उसके बाद हार्ट ग्रो ने यूरायूरा गाना गाया एपिसोड 204-212 तक।
पहरेदार पिया की
पहरेदार पिया की एक हिंदी धारावाहिक है जिसका प्रसारण सोनी टीवी पर होता है।
वोफापुर गाँव, लखीसराय (लखीसराय)
वोफापुर लखीसराय, लखीसराय, बिहार स्थित एक गाँव है।
पाट्नापूर, बोथ मण्डल
पाट्नापूर, बोथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रविदासिया
रविदासिया अथवा रविदास पंथ सत्गुरु के रूप में श्रद्धेय रैदास की शिक्षाओं पर आधारित पंथ अथवा भारतीय धर्म है।
ऐतिहासिक रूप से भारतीय उपमहाद्वीप में विभिन्न मान्यताओं का प्रतिनिधित्व करते थे, कुछ रविदासिया अपने आप को रैदास के भक्त मानते हैं जबकि इसका गठन औपनिवेशिक ब्रितानी भारत में २०वीं सदी के पूर्वार्द्ध में हुआ था। रविदासिया परम्परा के अनुयायियों ने वर्ष 1947 के पश्चात् एकजुटता आरम्भ की और अपनी परंपरा के साथ सामंजस्य स्थापित किया। रविदासियाओं की कुल जनसंख्या 20 से 50 लाख के मध्य है।
बहता साहू, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
राष्ट्रीय राजमार्ग १३०सीडी (भारत)
राष्ट्रीय राजमार्ग १३०सीडी (National Highway 130CD) भारत का एक राष्ट्रीय राजमार्ग है। यह उत्तर में छत्तीसगढ़ में कुरुद से दक्षिण में ओड़िशा में पापड़ाहांडी तक जाता है। यह राष्ट्रीय राजमार्ग ३० का एक शाखा मार्ग है।
मार्ग
इस राजमार्ग के कुछ मुख्य पड़ाव इस प्रकार हैं:
काबुल विश्वविद्यालय
काबुल विश्वविद्यालय (, د کابل پوهنتون)  अफगानिस्तान के सबसे बड़े और सबसे पुराने उच्च शिक्षा संस्थानों में से एक है। यह अफगानिस्तान की राजधानी काबुल केतीसरे जिले में स्त्थित है। इसकी स्थापना मोहम्मद नादिर शाह के द्वारा १९३१ में की गयी थी।.
पैकांत गाँव, गोगरी (खगड़िया)
पैकांत गोगरी, खगड़िया, बिहार स्थित एक गाँव है।
हरडा मौलेखी, सल्ट तहसील
हरडा मौलेखी, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
खाद्य अपमिश्रण अधिनियम, १९५४
खाद्य पदार्थ के अपमिश्रण द्वारा जनता की स्वास्थ्यहानि को रोकने के लिए प्रत्येक देश में आवश्यक कानून बनाए गए हैं। भारत के प्रत्येक प्रदेश में शुद्ध खाद्य संबंधी आवश्यक कानून थे, किंतु भारत सरकार ने सभी प्रादेशिक कानूनों में एकरूपता लाने की आवश्यकता का अनुभव कर, देश-विदेशों में प्रचलित काननों का समुचित अध्ययन कर, सन्‌ 1954 में खाद्य अपमिश्रण निवारक अधिनियम (प्रिवेंशन ऑव फ़ूड ऐडल्टशन ऐक्ट) समस्त देश में लागू किया और सन्‌ 1955 में इसके अंतर्गत आवश्यक नियम बनाकर जारी किए। इस कानून द्वारा अपद्रव्यीकरण तथा झूठे नाम से खाद्यों का बेचना दंडनीय है। वैधानिक दृष्टि से निम्नलिखित दशाओं में खाद्य अपद्रव्यीकृत माना जाता है:
वह पदार्थ जिसका स्वाभाविक गुण, सारतत्व, या श्रेष्ठतास्तर ग्राहक द्वारा अपेक्षित पदार्थ से अथवा सामान्यत: बोध होने वाले पदार्थ से भिन्न हो और जिसके व्यवहार से ग्राहक के हित की हानि होती हो।
वह पदार्थ जिसमें कोई ऐसा अन्य पदार्थ मिला हो जो पूर्णत: अथवा आंशिक रूप से किसी घटिया या सस्ती वस्तु में बदल दिया गया हो अथवा जिसमें से कोई ऐसा संघटक निकाल लिया गया हो जिससे उसके स्वाभाविक गुण, सारतत्व या श्रेष्ठतास्तर में अंतर हो जाए।
वह पदार्थ जो दूषित या स्वास्थ्य के लिए हानिकर हो, जिसमें गंदा, पूतियुक्त, सड़ा, विघटित या रोगयुक्त प्राणिद्रव्य या वानस्पतिक वस्तु मिलाई गई हो, जिसमें कीट या कीड़े पड़ गए हों, अथवा जो मनुष्य के आहार के अनुपयुक्त हो।
वह पदार्थ जो किसी रोगी पशु से प्राप्त किया गया हो, जो विषैले या स्वास्थ्यहानिकारक संघटकयुक्त हो, या जिसका पात्र किसी दूषित या विषैले वस्तु का बना हो।
वह पदार्थ जिसमें स्वीकृत रंजक द्रव्य (कलरिंग मैटर) के अतिरिक्त कोई ऐसा अन्य रंजक मिला हो जिसमें कोई निषिद्ध रासायनिक परिरक्षी हो, अथवा स्वीकृत रंजक या परिरक्षी द्रव्य की मात्रा निर्धारित सीमा से अधिक हो।
वह पदार्थ जिसकी श्रेष्ठता अथवा शुद्धता निर्धारित मानक से कम हो, अथवा उसके संघटक निर्धारित सीमा से अधिक हों।
इसी प्रकार निम्नलिखित दशा में खाद्यों को अपनामांकित (मिसब्रैंडेड) कहा जाता है:
वह पदार्थ जिसका बिक्री का नाम अन्य पदार्थ के नाम की नकल हो, या, इस प्रकार मिलता जुलता हो कि धोखे की संभावना हो और उसके वास्तविक गुणधर्म प्रकट करने के लिए उसपर कोई स्पष्ट और व्यकत नामपत्र (लेबिल) न हो।
वह पदार्थ जो असत्य रूप से किसी देश-विदेश का बना बताया जाय, जो किसी अन्य वस्तु के नाम से बेचा जाए, जिसके संबंध में नाममत्र पर, या अन्य रीति से झूठे दावे किए जाएँ और जो इस प्रकार रंजित, स्वादित, लेपित, चूर्णित या शोधित हो, जिससे उसके विकृत होने का भाव छिप जाय, अथवा जो अपनी वास्तविक दशा से उत्तम या मूल्यवान्‌ दिखाया जाए।
वह पदार्थ जो बंद बेठनों में बेचा जाए और उसके बाहरी भाग पर उसमें रखे हुए पदार्थ की निर्धारित घट बढ़ सीमा के अनुसार ठीक उल्लेख न हो।
वह पदार्थ जिसके नामपत्र पर कोई ऐसा उल्लेख, चित्र या उक्ति हो जो असत्य, भ्रामक या छलपूर्ण हो, जो किसी कल्पित व्यक्ति द्वारा निर्मित बताया जाए और जिसमें प्रयुक्त कृत्रिम रंजक, वासक (फ्लेवरिंग एजेंट), या परिरक्षी वस्तु का उल्लेख न हो।
वह पदार्थ जो किसी विशिष्ट आहार के उपयुक्त बताया जाए, परंतु उसके नामपत्र पर उसकी उपयोगिता के सूचक, उसके खनिज, विटामिन अथवा आहार विषयक संघटकों की सूचना न हो।
इस अधिनियम द्वारा केवल पूर्वोक्त प्रकार के अपद्रव्यीकरण अथवा अपनामांकन का ही निवारण नहीं किया जाता, परंतु भोजन की शुद्धता और स्वच्छता, भोजन के पात्रों, पाकशाला और भांडार की स्वच्छता और परिशोधन तथा खाद्य का मक्खी, धूल, मलीनता आदि से रक्षण इत्यादि स्वास्थ्योचित नियमों का भी यथोचित पालन आवश्यक कर दिया गया है। संक्रामक, सांसर्गिक अथवा घृणित रोग से ग्रस्त मनुष्यों द्वारा खाद्य पदार्थ का बनाना या बेचना वर्जित है। किसी संक्रामक रोग का प्रसार रोकने के लिए अस्थायी आदेश द्वारा किसी खाद्य का विक्रय स्थगित किया जा सकता है। जंग लगे पात्र, बिना कलई के ताँबे अथवा पीतल के पात्र, सीसा मिश्रित ऐल्युमिनियम के पात्र, अथवा जर्जरित एनामेलवाले तामचीनी के पात्रों का प्रयोग वर्जित है।
कोई भी व्यवसायी निम्नलिखित अपमिश्रकों का व्यापार नहीं कर सकता:
(1) क्रीम (मलाई) जो केवल दूध से न बनी हो और जिसमें दुग्धस्नेह (मिल्क फ़ैट) 40% जो से कम न हो; (2) दूध जिसमें जल मिलाया गया हो; (3) घी जिसमें दूध से निकले घी से भिन्न कोई पदार्थ हो; (4) मथित दूध (मक्खनरहित दूध) शुद्ध के नाम से; (5) दो या अधिक तेलों का मिश्रण खाद्य तेल के नाम से; (6) घी जिसमें वनस्पति घी मिला हो; (7) कृत्रिम मिष्टकर (स्वीटनिंग एजेंट) युक्त पदार्थ; (8) हलदी जिसमें कोई अन्य पदार्थ मिला हो।
अपद्रव्यीकरण के निवारण हेतु जो अन्य महत्वपूर्ण नियम लागू किए गए हैं, इस प्रकार है:-
(1) शहद के समान रूप रंगवाला पदार्थ जो शुद्ध नहीं है, शहद नहीं कहा जा सकता; (2) सैकरीन किसी भी खाद्य में मिलाया जा सकता है, परंतु नामपत्र पर इसका स्पष्ट उल्लेख आवश्यक है; (3) प्राकृतिक मृत्यु से मृत पशु का मांस नहीं बेचा जा सकता और न कोई खाद्य बनाने में प्रयुक्त हो सकता है; (4) अनधिकृत रूप से किसी खाद्य में कोई रंजक नहीं मिलाया जा सकता। रंजक का उपयोग करने पर नामपत्र पर 'कृत्रिम रीति से रंजित' लिखना आवश्यक है; (5) पनीर (चीज), आइसक्रीम (मलाई की बर्फ या कुल्फी), बर्फीली शर्करा (आइसकैंडी) और श्लेषामिष्ठान (जिलेटीन डेजर्ट) में स्वीकृत रंजक का तथा कैरामेल का प्रयोग बिना उल्लेख के किया जा सकता है; (6) अकार्बनिक रंजक तथा वर्णक (पिगमेंट) सर्वथा वर्जित हैं। स्वीकृत रंजक का प्रयोग केवल शुद्ध रूप में तथा एक ग्रेन प्रति पाउंड तक के अनुपात में किया जा सकता है। (7) मलाई की बर्फ (कुल्फी), धूमित (स्मोक्ड) मछली, अंडा निर्मित खाद्य, मिठाई, फलों से बने शर्बत तथा अन्य पदार्थ एवं सुरारहित वातित या फेनिल (एअरेटेड) पेयों में ही रंजक प्रयुक्त हो कसते हैं। दूध, दही, मक्खन, घी, छेना, संघनित (कंडेंस्ड) दूध, क्रीम (मलाई), चाय, काफी और कोको में रंजक का प्रयोग वर्जित है। (8) आहार को स्वादिष्ट, रुचिकर, सुवासपूर्ण, सुपाच्य, पौष्टिक और अधिक काल तक सुरक्षित रखने के लिए वासक (फ्लेवरिंग), रंजक, विरंजक, गंधनाशक, तथा परिरक्षी पदार्थो की नियमानुकूल की गई मिलावट न्यायसंगत है, परंतु केवल वैध पदार्थ ही स्वीकृत खाद्यों में प्रयुक्त किए जाएँ और नामपत्र पर उनका स्पष्ट उल्लेख हो। (9) कोचिनियल या कारमाइन, कैरोटीन या कैरोटिनोइड्स, क्लोरोफ़िल, लेक्टोफ्लेवीन, कैरामेल, अनोटो, रतनजोत, केसर और करक्यूमिन प्रकृतिप्रदत्त रंजक हैं, जो प्राकृतिक या संश्लेषित रीति से प्राप्त कर प्रयोग में लाए जा सकते हैं। (10) तारकोल या अलकतरे से प्राप्त रंजक प्राय: कैंसरजनक होते हैं, परंतु तारकोल से प्राप्त 11 प्रकार के लाल, पीले, नीले और काले रंजक केंद्रीय समिति द्वारा इस समय खाद्य में प्रयुक्त करने के लिए स्वीकृत हैं। (11) बेंजोइक अम्ल तथा बेंजोएट और सलफ़र डाइ ऑक्साइड तथा सल्फ़ाइड खाद्य परिरक्षक के रूप में प्रयुक्त किए जाते हैं। इनका प्रयोग फलों के रस, शर्बत तथा संरक्षित फल, मुरब्बा आदि तक ही सीमित है। (12) नमक, चीनी, सिरका, लैक्टिक अम्ल, साइट्रिक अम्ल, ग्लिसरीन, ऐलकोहल, मसाले तथा मसालों से प्राप्त सगंध तेल आदि स्वादकर पदार्थ परिरक्षक भी हैं, किंतु इनके प्रयोग के लिए कोई विशेष नियम नहीं है। (13) टार्टरिक अम्ल, फॉस्फोरिक अम्ल अथवा किसी खनिज (मिनिरल) अम्ल का प्रयोग खाद्य पेय में वर्जित है।
निम्नलिखित खाद्य पदार्थों के निर्माण, संचय, वितरण, विक्रय आदि के लिए अनुज्ञापत्र प्राप्त करना आवश्यक है और उसके नियमों का पालन अनिवार्य है:
(1) दूध तथा मथित दूध (मक्खनरहित दूध); (2) दूधजन्य पदार्थ (खोआ, क्रीम, रबड़ी, दही आदि); (3) घी; (4) मक्खन; (5) चर्बी; (6) खाद्य तेल; (7) निकम्मा (वेस्ट) घी; (8) मिठाई; (9) वातित या फेनिल पेय (एअरेटेड वाटर); (10) मैदा के बने पदार्थ (बिस्कुट, केक, डबल रोटी आदि); (11) फलोत्पन्न पदार्थ (फ्रूंट प्रॉडक्ट्स) के अतिरिक्त अन्य पदार्थ जो प्रादेशिक सरकार निश्चय करे। फलोत्पन्न पदार्थ का नियंत्रण केंद्रीय सरकार के फ्रूंट प्रॉडक्ट्स आर्डर के अनुसार किया जाता है।
यदि अनुज्ञापत्र द्वारा नियंत्रित कोई व्यापार एक से अधिक स्थान में किया जाता है तो व्यापारी को प्रत्येक स्थान के लिए पृथक्‌ अनुज्ञापत्र प्राप्त करना होगा। अनुज्ञापत्र उसी स्थान के लिए दिया जा सकता है जो अस्वास्थ्यकारी दुर्गुणों से रहित हो। घी के व्यापारी को निकम्मा घी, वनस्पति तथा चरबी के व्यापार की अनुमति नहीं मिलती। होटल और भोजनालय के प्रबंधकों को घी, तेल, वनस्पति, चर्बी आदि में पके पदार्थों की अलग-अलग सूची ग्राहकों की जानकारी के लिए विज्ञापित करना आवश्यक है। घी, मक्खन, वनस्पति, खाद्य तेल तथा चर्बी के निर्माता और थोक व्यापारियों को इन पदार्थों के निर्माण, आयात, निर्यात संबंधी विवरण रखने पड़ते हैं जिनका आवश्यकतानुसार निरीक्षण किया जा सकता है। फेरीवालों को भी अनुज्ञापत्र लेना पड़ता है और एक धातु का बिल्ला धारण करना पड़ता है जिसपर आवश्यक सूचना होती है। किसी पदार्थ का आपत्तियोग्य, संदिग्ध या भ्रामक व्यापारिक नाम स्वीकार नहीं किया जाता।